|  |
| --- |
| PRITARTA |
| Klaipėdos miesto savivaldybės |
| tarybos |
| sprendimu Nr. . |

**BENDRADARBIAVIMO SUTARTIS DĖL SKAITMENINIŲ INOVACIJŲ CENTRO (SIC) SUKŪRIMO IR VYSTYMO**

Nr.

Klaipėda

Šią Bendradarbiavimo sutartį (toliau – **Sutartis**) sudarė:

**Klaipėdos miesto savivaldybė**, kodas 111100775, buveinės adresas: Liepų g. 11, Klaipėda, atstovaujama Klaipėdos miesto savivaldybės mero Vytauto Grubliausko,

**VĮ Klaipėdos valstybinio jūrų uosto direkcija,** kodas 240329870, buveinės adresas: J. Janonio g. 24, Klaipėda, atstovaujama generalinio direktoriaus Arvydo Vaitkaus,

**Klaipėdos universitetas,** kodas 211951150, buveinės adresas: Herkaus Manto g. 84, Klaipėda, atstovaujamas l. e. rektoriaus pareigas prof. dr. Artūro Razbadausko,

**AB „Klaipėdos nafta“,** kodas 110648893, buveinės adresas: Burių g. 19, Klaipėda, atstovaujama generalinio direktoriaus Mindaugo Jusiaus,

**AB „Klaipėdos energija“,** kodas 140249252, buveinės adresas: Danės g. 8, Klaipėda, atstovaujama generalinio direktoriaus Antano Katino,

**BĮ Lietuvos jūrų muziejus,** kodas 190464695, buveinės adresas: Smiltynės g. 3, Klaipėda, atstovaujamas direktoriaus pavaduotojos Rūtos Mažeikienės,

**Uosto verslo centras, UAB,** kodas 304044876, buveinės adresas: Mokyklos g. 18A, Klaipėda, atstovaujamas įgalioto asmens Valdo Grigonio,

**Informacinių ir ryšių technologijų sektoriaus asociacija INFOBALT,** kodas 122361495, buveinės adresas: Mokslininkų g. 2A, Vilnius, atstovaujama direktoriaus Pauliaus Vertelkos,

**VšĮ Skaitmeninių inovacijų institutas,** kodas 303081996, buveinės adresas: J. Savickio g. 4, Vilnius, atstovaujamas direktoriaus Romualdo Petraičio,

ir **VšĮ Baltijos technologijų parkas,** kodas 304628728, buveinės adresas: Mokyklos g. 18A, Klaipėda, atstovaujamas direktoriaus Šarūno Butkaus,

toliau kartu vadinamos **Šalimis**, o kiekviena atskirai – **Šalimi**.

**KADANGI:**

a) Europos Komisija patvirtino Europos Sąjungos bendrosios skaitmeninės rinkos strategiją, siekdama užtikrinti, kad Europos ekonomika, pramonė ir visuomenė visapusiškai pasinaudotų naujojo skaitmeninio amžiaus teikiamomis galimybėmis;

b) Europos Komisija skatina investicijas į pramonės skaitmeninimą, finansuoja skaitmeninės pramoninės revoliucijos „Pramonė 4.0“ (Industry 4.0) iniciatyvas, sukuriant Skaitmeninių inovacijų centrų tinklą Europoje;

c) Skaitmeninių inovacijų centras (angl. *Digital Innovatinon Hub*) (toliau – **SIC**) suprantamas kaip inovacijų paramos platforma, padedanti įmonėms, pasitelkus skaitmeninę technologiją, pagerinti savo verslo ar gamybos procesus, produktus ir paslaugas ir tapti labiau konkurencingomis; Europos Komisija rekomenduoja SIC formatą kaip priemonę įmonių ir regionų skaitmenizavimui ir inovacijų ekosistemos vystymui;

d) Klaipėdos miesto savivaldybės taryba 2017 m. lapkričio 23 d. sprendimu Nr. T2-284 „Dėl Klaipėdos ekonominės plėtros strateginių krypčių iki 2030 metų patvirtinimo“ patvirtino Klaipėdos miesto ekonominio vystymosi prioritetines kryptis, kurių viena – pažangios pramonės ekonomika, o 2018 m. balandžio 26 d. sprendimu T2-86 pritarė Klaipėdos miesto ekonominės plėtros strategijai ir įgyvendinimo veiksmų planui iki 2030 metų (KEPS2030);

e) Uosto verslo centras, UAB, veikdamas jungtinės veiklos sutarties pagrindu su VšĮ Baltijos technologijų parku vykdo projektą „Inovacijų ir verslo slėnio įkūrimas Klaipėdos mieste“, kuris atitinka SIC formato sampratą ir kuriam Klaipėdos regiono tarybos 2017 m. liepos 24 d. sprendimu Nr. 51/3S-40 suteiktas regioninės svarbos statusas;

f) sėkmingai SIC veiklai reikalingas glaudus valdžios institucijų, akademinės bendruomenės ir verslo bendradarbiavimas;

g) **Šalys,** siekdamos bendradarbiauti skaitmenizavimo ir inovacijų diegimo srityje, pasirašė Ketinimų protokolą (Klaipėdos miesto savivaldybėje registruotas 2018-10-12 Nr. J9-2273),

**todėl** **Šalys** sudarė šią **Sutartį** ir susitarė dėl toliau pateiktų bendradarbiavimo sąlygų.

**I. SUTARTIES DALYKAS**

* 1. Šia **Sutartimi Šalys** sukuria **SIC**, suprantamą kaip inovacijų paramos platformą, kuri aptarnaus įmones bei kitus suinteresuotus subjektus Klaipėdos regione (toliau – **Regionas**) ir už jo ribų bei padės įmonėms ir kitiems suinteresuotiems subjektams, pasitelkus skaitmeninę technologiją, pagerinti verslo ar gamybos procesus, produktus ir paslaugas bei tapti labiau konkurencingiems.
  2. **SIC** yra atviras visiems Lietuvos ir užsienio subjektams, remiantiems **SIC** tikslus, galintiems bei sutinkantiems prisidėti prie jų įgyvendinimo ir pasirašiusiems narystės **SIC** susitarimą šioje **Sutartyje** nustatyta tvarka.
  3. **SIC** narių tarpusavyje vykdomi inovacijų, skaitmenizavimo ir automatizavimo projektai, susiję su šia **Sutartimi**, gali būti apibrėžiami ir atskiruose tam tikrų **SIC** narių susitarimuose, kurių viena iš **Šalių** yra **SIC** koordinatorius.

**II. BENDRADARBIAVIMO SRITYS**

* 1. Organizuodamos **SIC** veiklą, **Šalys** pagal turimas galimybes ir kompetenciją susitaria bendradarbiauti šiose srityse:
  2. identifikuodamos Šalių bei **Regiono** įmonių bei kitų subjektų skaitmenizavimo, automatizavimo ir inovacijų poreikius;
  3. sudarydamos palankias sąlygas startuolių (*start-up*) pritraukimui ir kūrimuisi Klaipėdos regione ir inovatyvių paslaugų ar produktų kūrimui, dalydamosi savo duomenimis ir suteikdamos prieigą prie turimos infrastruktūros bei kompetencijų, kiek tai neprieštarauja Šalių veiklos teisiniam reglamentavimui dėl komercinės paslapties;
  4. sudarydamos sąlygas inovacijų startuolių mentorystės ir mecenatystės veikloms kurtis ir vystytis;
  5. organizuodamos renginius, kurie prisideda prie skaitmeninių inovacijų sklaidos ir potencialo vystymo **Regione**;
  6. dalydamosi informacija apie skaitmenines inovacijas, kurios galėtų būti naudingos **SIC** nariams arba **Regione** veikiantiems subjektams;
  7. dalydamosi informacija apie galimas inovacijų paramos priemones ir prieigą prie finansavimo šaltinių inovacijų vystymui;
  8. dalydamosi ryšiais ir kita informacija, kuri gali būti naudinga **SIC** narių ir **Regiono** bei įmonių bei kitų **Regione** veikiančių subjektų skaitmenizavimui;
  9. dalyvaudamos ES ir kitų viešų bei privačių fondų finansuojamuose projektuose, skirtuose skaitmenizacijai ir inovacijų plėtrai;
  10. vykdydamos mokslinius ir kitus tyrimus skaitmeninių inovacijų srityje;
  11. kurdamos skaitmeninėmis technologijomis grįstus produktus ar paslaugas.

**III. SIC VEIKLOS TIKSLAI**

1. Bendradarbiaudami **SIC** nariai sieks šių **SIC** veiklos tikslų:
   1. sutelkti tinklaveikai **Regiono** skaitmeninės ekosistemos dalyvius ir padėti kurti organizacijoms pridėtinę vertę, pasitelkiant skaitmenines technologijas;
   2. inicijuoti ir plėtoti viešojo sektoriaus, verslo ir mokslo bendradarbiavimą skaitmeninių inovacijų srityje, taikydami pažangiausias komunikavimo priemones;
   3. sutelkti reikalingą infrastruktūrą moksliniams tyrimams ir eksperimentinei plėtrai (MTEP);
   4. inicijuoti naujų paslaugų ir produktų bei jų prototipų kūrimą, vykdyti bandymus, reikalingus kokybės patvirtinimus (validacijas), standartizavimus, sertifikavimus ir pramoninio dizaino kūrimą ir atlikti kitus naujų paslaugų ar produktų kūrimui reikalingus veiksmus;
   5. teikti skaitmeninių inovacijų projektų įgyvendinimo, valdymo ir kitas reikalingas konsultacijas;
   6. dalyvauti Europos Sąjungos, nacionalinėse ir kitų fondų programose.

**IV. SIC NARIŲ TEISĖS IR PAREIGOS**

1. **SIC** nariai, būdami suinteresuoti **SIC** veiklos tikslų siekimu, savanoriškai pagal turimas galimybes ir poreikius bendradarbiauja tarpusavyje bei turi šias teises ir pareigas:
   1. teikti **SIC** koordinatoriui pasiūlymus dėl šios **Sutarties** II skyriuje bendradarbiavimo srityse nurodytų veiklų inicijavimo ir vykdymo bei dėl atskirų projektų organizavimo ir įgyvendinimo;
   2. gauti informaciją ir susipažinti su **SIC** vykdomais projektais bei vykdoma veikla;
   3. bendradarbiauti, dalytis turimomis žiniomis ir informacija vykdomų projektų įgyvendinimui, kiek tai neprieštarauja Šalių veiklos teisiniam reglamentavimui dėl komercinės paslapties;
   4. įgyvendindami šia **Sutartimi** grįstą partnerystę laikytis Lietuvos Respublikos bei Europos Sąjungos teisės aktų;
   5. nedelsdami informuoti **SIC** koordinatorių apie visas aplinkybes ir priežastis, trukdančias tinkamai bendradarbiauti įgyvendinant **Sutartį**;
   6. vykdyti šia **Sutartimi** prisiimtus įsipareigojimus protingai, sąžiningai ir rūpestingai bei dėti pastangas **SIC** veiklos tikslų įgyvendinimui (Sutarties III skyrius).

**V. SIC VEIKLOS MODELIO STRUKTŪRA**

1. **SIC** veiklos tikslams įgyvendinti pagal poreikį gali būti sudaromos 2 (dviejų) rūšių darbo grupės (toliau – **DG**):
   1. **projektinės DG** – sudaromos bet kurių **SIC** narių susitarimu atskiriems inovacijų, skaitmenizavimo ir automatizavimo projektams įgyvendinti pagal atskiruose **SIC** narių susitarimuose apibrėžtas gaires ir poreikius;
   2. **nuolatinės DG** – sudaromos **SIC** koordinatoriaus sprendimu esant poreikiui spręsti bendrus su **SIC** veikla susijusius klausimus.
2. Nuolatinės **DG**:
   1. nagrinėja klausimus ir (ar) sritį, **SIC** koordinatoriaus priskirtus nuolatinės **DG** kompetencijai;
   2. teikia **SIC** koordinatoriui tvirtinti pasiūlymų projektus dėl nuolatinės **DG** kompetencijai priskirtų klausimų ir (ar) srities.
3. Nuolatinės **DG** sprendimus priima darbo grupių susirinkimuose dalyvavusių narių atstovų balsų dauguma. Jeigu į atitinkamą nuolatinę **DG** yra paskirti keli vieno **SIC** nario atstovai, balsuodami jie kartu turi 1 (vieną) balsą.
4. Nuolatinės **DG** veikia neterminuotai. Nuolatinės **DG** gali būti panaikinamos **SIC** koordinatoriaus sprendimu.
5. Nuolatinių **DG** posėdžiai vyksta pagal atitinkamos nuolatinės **DG** nustatytą tvarką.
6. Nuolatinių **DG** skaičius yra neribojamas.
7. **DG** sudaromos **SIC** koordinatoriaus siūlymu iš narių atstovų, kurie išreiškia sutikimą dalyvauti **DG** veikloje.

**VI. SIC KOORDINATORIUS**

1. **SIC** koordinatoriaus funkcijas atlieka VšĮ Baltijos technologijų parkas, kuriam šios funkcijos pavedamos vykdyti neterminuotai.
2. **SIC** koordinatoriaus kompetencija:
   1. reprezentuoja ir atstovauja **SIC** santykiuose su trečiaisiais asmenimis;
   2. koordinuoja **SIC** narių bendradarbiavimą;
   3. koordinuoja **SIC DG** veiklą.
   4. priima bei tvirtina potencialaus **SIC** nario paraišką dėl prisijungimo prie šios **Sutarties** ir tapimo **SIC** nariu;
   5. priima **SIC** nario prašymą dėl išstojimo iš **SIC** ir **Sutarties** atsisakymo;
   6. informuoja **SIC** narius apie planuojamus vykdyti projektus ir dalinasi kita aktualia informacija.
3. **SIC** koordinatorius koordinuoja ir techniškai aptarnauja **SIC** bei jo veiklas įgyvendinančių **DG** veiklą.

**VII. SIC NARYSTĖ, NARIŲ PRIĖMIMAS, PASITRAUKIMAS IR PAŠALINIMAS**

1. **SIC** narėmis laikomos šią **Sutartį** sudariusios **Šalys** (kol neišstoja iš **SIC** ir neatsisako **Sutarties** ar **Sutartis** su jomis nėra nutraukiama) bei kitos pagal šios **Sutarties** 19 p. sąlygas nariais tapusios **Šalys** (kol neišstoja iš **SIC** ir neatsisako **Sutarties** ar **Sutartis** su jomis nėra nutraukiama).
2. **SIC** koordinatorius priima potencialių **SIC** narių paraiškas dėl prisijungimo prie **Sutarties** ir tapimo **SIC** nariu.
3. **SIC** koordinatoriui patvirtinus naujojo **SIC** nario kandidatūrą su juo yra pasirašomas susitarimas dėl prisijungimo prie šios **Sutarties** ir tapimo **SIC** nariu. Sudarytas susitarimas tampa neatskiriama šios **Sutarties** dalimi ir patvirtintas **SIC** narys tampa šios **Sutarties** Šalimi, kuriai *mutatis mutandis* galioja šios **Sutarties** sąlygos.
4. Kiekviena **Sutarties Šalis** gali išstoti iš **SIC** ir atsisakyti šios **Sutarties**, raštu informavusi **SIC** koordinatorių prieš 30 dienų iki **Sutarties** atsisakymo dienos. Vienai iš **Šalių** išstojus iš **SIC** ir atsisakius šios **Sutarties**, **Sutartis** lieka galioti kitoms **Sutarties Šalims**.
5. Jeigu **SIC** narys nevykdo ar netinkamai vykdo šioje **Sutartyje** nustatytus įsipareigojimus ir (arba) vykdo **SIC** tikslams prieštaraujančią veiklą, ši **Sutartis** su juo gali būti nutraukiama **SIC** koordinatoriaus sprendimu.
6. Anksčiau aptartus susitarimus dėl tapimo **SIC** nariu ir prisijungimo prie šios **Sutarties** ir (arba) išstojimo iš **SIC** ir šios **Sutarties** atsisakymo pasirašo **SIC** koordinatorius ir atitinkamas **SIC** narys.

**VIII. BAIGIAMOSIOS NUOSTATOS**

1. Ši **Sutartis** yra neterminuota.
2. Visi šios **Sutarties** pakeitimai, papildymai ir priedai galioja, jeigu jie yra sudaryti raštu ir pasirašyti visų **Sutarties Šalių**.
3. Ši **Sutartis** sudaryta dešimčia egzempliorių, po vieną kiekvienai **Šaliai**, kurių kiekvienas turi vienodą juridinę galią.

**IX. ŠALIŲ REKVIZITAI**

|  |  |  |  |
| --- | --- | --- | --- |
| **Klaipėdos miesto savivaldybė**  Kodas 111100775  Buveinės adresas: Liepų g. 11, Klaipėda  Tel. (8 46) 39 60 66  El. paštas info@klaipeda.lt  Meras  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Vytautas Grubliauskas** | | **VĮ Klaipėdos valstybinio jūrų uosto direkcija**  Kodas 240329870  Buveinės adresas: J. Janonio g. 24, Klaipėda  Tel. (8 46) 49 97 99  El. paštas info@port.lt  Generalinis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Arvydas Vaitkus** | |
| **Klaipėdos universitetas**  Kodas 211951150  Buveinės adresas: Herkaus Manto g. 84, Klaipėda  Tel. (8 46) 39 89 08  El. paštas rektorius@ku.lt  L. e. rektoriaus pareigas  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Prof. dr. Artūras Razbadauskas** | | **AB „Klaipėdos nafta“**  Kodas 110648893  Buveinės adresas: Burių g. 19, Klaipėda  Tel. (8 46) 39 17 72  El. paštas [info@kn.lt](mailto:info@kn.lt)  Generalinis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Mindaugas Jusius** | |
| **AB „Klaipėdos energija“**  Kodas 140249252  Buveinės adresas: Danės g. 8, Klaipėda  Tel. (8 46) 39 22 59  El. paštas klenergija@klenergija.lt  Generalinis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Antanas Katinas** | | **BĮ Lietuvos jūrų muziejus**  Kodas 190464695  Buveinės adresas: Smiltynes g.3, Klaipėda  Tel. (8 46) 49 07 40  El. paštas o.zaliene@muziejus.lt  Direktoriaus pavaduotoja  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Rūta Mažeikienė** | |
| **Uosto verslo centras, UAB**  Kodas 304044876  Buveinės adresas: Mokyklos g.18A, Klaipėda  Tel. (8 46) 34 06 03  El. paštas info@viremida.lt  Įgaliotas asmuo  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Valdas Grigonis** | **Informacinių ir ryšių technologijų sektoriaus asociacija INFOBALT**  Kodas 122361495  Buveinės adresas: Mokslininkų g. 2A, Vilnius  Tel. (8 5) 262 2623  El. paštas office@infobalt.lt  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Paulius Vertelka** | |
| **VšĮ Skaitmeninių inovacijų institutas**  Kodas 303081996  Buveinės adresas: J. Savickio g. 4, Vilnius  Mob. 8 686 00 199  El. paštas romualdas.petraitis@inovacija.eu  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Romualdas Petraitis** | **VšĮ Baltijos technologijų parkas**  Kodas 304628728  Buveinės adresas: Mokyklos g. 18A, Klaipėda  Mob. 8 611 15 752  El. paštas sarunas.butkus@baltictechpark.com  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *(parašas)*  **Šarūnas Butkus** | |